พระราชกฤษฎีการะบุทบวงการชำนัญพิเศษพ.ศ. ๒๕๐๔ ภูมิพลอดุลยเดชป.ร.ให้ไว้ ณวันที่ ๒๔ ธันวาคม พ.ศ. ๒๕๐๔เป็นปีที่ ๑๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดช มีพระบรมราชโองการโปรดเกล้าฯให้ประกาศว่าโดยที่เป็นการสมควรระบุทบวงการชำนัญพิเศษอาศัยอำนาจตามความในมาตรา ๕ แห่งพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีการะบุทบวงการชำนัญพิเศษ พ.ศ. ๒๕๐๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ทบวงการชำนัญพิเศษดังต่อไปนี้(๑) องค์การการกรรมกรระหว่างประเทศ(๒) องค์การอาหารและเกษตรแห่งสหประชาชาติ(๓) องค์การการบินพลเรือนระหว่างประเทศ(๔) องค์การศึกษา วิทยาศาสตร์ และวัฒนธรรมแห่งสหประชาชาติ(๕) กองทุนการเงินระหว่างประเทศ(๖) ธนาคารระหว่างประเทศเพื่อการบูรณะและพัฒนาการ(๗) องค์การอนามัยโลก(๘) สหภาพโทรคมนาคมระหว่างประเทศ(๙) องค์การอุตุนิยมวิทยาโลก(๑๐) บรรษัทการเงินระหว่างประเทศ(๑๑)[๒] สหภาพสากลไปรษณีย์(๑๒)[๓] องค์การที่ปรึกษาทางทะเลระหว่างรัฐบาลเป็นทบวงการชำนัญพิเศษตามมาตรา ๕ แห่งพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔ผู้รับสนองพระบรมราชโองการจอมพล ส. ธนะรัชต์นายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากได้มีการปรับปรุงกฎหมายเกี่ยวกับการดำเนินงานของสหประชาชาติและทบวงการชำนัญพิเศษโดยได้ตราพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔ ขึ้น ฉะนั้น จึงจำเป็นต้องตราพระราชกฤษฎีกาฉบับนี้เพื่อระบุทบวงการชำนัญพิเศษตามความในพระราชบัญญัตินั้นพระราชกฤษฎีการะบุทบวงการชำนัญพิเศษ (ฉบับที่ ๒) พ.ศ. ๒๕๐๘[๔]มาตรา ๒ พระราชกฤษฎีกานี้ให้ใช้บังคับตั้งแต่วันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากรัฐบาลได้ทำความตกลงกับสภาความช่วยเหลือทางวิชาการแห่งสหประชาชาติเพิ่มชื่อสหภาพสากลไปรษณีย์เข้าในบัญชีรายชื่อขององค์การที่เข้าร่วมในความตกลงมาตราฐานที่ได้แก้ไขใหม่ระหว่างสหประชาชาติสหภาพโทรคมนาคมระหว่างประเทศองค์การอุตุนิยมวิทยาโลก องค์การการกรรมกรระหว่างประเทศ องค์การอาหารและเกษตรแห่งสหประชาชาติองค์การศึกษาวิทยาศาสตร์และวัฒนธรรมแห่งสหประชาชาติ องค์การการบินพลเรือนระหว่างประเทศองค์การอนามัยโลก และทบวงการพลังงานปรมาณูระหว่างประเทศกับรัฐบาลแห่งประเทศไทย ฉบับลงวันที่๔ มิถุนายน ค.ศ. ๑๙๖๐ ฉะนั้นเพื่อให้การดำเนินงานของสหภาพสากลไปรษณีย์ได้รับความคุ้มครองในประเทศไทย จึงจำเป็นต้องตราพระราชกฤษฎีการะบุสหภาพสากลไปรษณีย์เป็นทบวงการชำนัญพิเศษขึ้นตามความในพระราชบัญญัติคุ้มครองการดำเนินงานของสหประชาชาติและทบวงการชำนัญพิเศษในประเทศไทยพ.ศ. ๒๕๐๔พระราชกฤษฎีการะบุทบวงการชำนัญพิเศษ (ฉบับที่ ๓) พ.ศ. ๒๕๑๗[๕]มาตรา ๒ พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปหมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากประเทศไทยได้เข้าเป็นภาคีอนุสัญญาว่าด้วยองค์การที่ปรึกษาทางทะเลระหว่างรัฐบาลแล้วฉะนั้นเพื่อให้การดำเนินงานขององค์การสหประชาชาติได้รับความคุ้มครองในประเทศไทย จึงจำเป็นต้องตราพระราชกฤษฎีกานี้ขึ้นเชิงอรรถโชติกานต์/ปรับปรุง๗ พฤษภาคม๒๕๖๒[๑] ราชกิจจานุเบกษาเล่ม ๗๘/ตอนที่ ๑๑๐/ฉบับพิเศษ หน้า ๑/๒๔ ธันวาคม ๒๕๐๔[๒] มาตรา๓ (๑๑) เพิ่มโดยพระราชกฤษฎีการะบุทบวงการชำนัญพิเศษ (ฉบับที่ ๒) พ.ศ. ๒๕๐๘[๓] มาตรา๓ (๑๒) เพิ่มโดยพระราชกฤษฎีการะบุทบวงการชำนัญพิเศษ (ฉบับที่ ๓) พ.ศ. ๒๕๑๗[๔] ราชกิจจานุเบกษาเล่ม ๘๒/ตอนที่ ๓๒/หน้า ๒๓๗/๒๐ เมษายน ๒๕๐๘[๕] ราชกิจจานุเบกษาเล่ม ๙๑/ตอนที่ ๔๔/หน้า ๑๓๙/๑๒ มีนาคม ๒๕๑๙